পাঁচবিবি উপজেলা
পাঁচবিবি উপজেলা বাংলাদেশের জয়পুরহাট জেলার একটি প্রশাসনিক এলাকা।
এই উপজেলার আয়তন ২৭৮.৫৩ বর্গ কিমি। উত্তরে দিনাজপুর জেলার হাকিমপুর উপজেলা ও ঘোড়াঘাট উপজেলা এবং ভারতের পশ্চিমবঙ্গ, দক্ষিণে জয়পুরহাট সদর উপজেলা , পূর্বে গাইবান্ধা জেলার গোবিন্দগঞ্জ উপজেলা ও কালাই উপজেলা, পশ্চিমে জয়পুরহাট সদর উপজেলা ও ভারতের পশ্চিমবঙ্গ। প্রধান নদী : ছোট যমুনা, তুলসীগঙ্গা ও হরবতী ।
পাঁচবিবি উপজেলা একটি প্রাচীন স্থান। এখানে খ্রিষ্ট পূর্ব সময়কাল থেকে বিভিন্ন সময় জনপদ তৈরী হয়েছে। নামকরণের বিভিন্ন মত রয়েছে। পূর্বে এই উপজেলার নাম ছিল লালবাজার থানা। পারস্যের বণিকেরা লালবাজার এলাকার সমৃদ্ধি দেখে পানসিভার শব্দ থেকেও পাঁচবিবি নাম করণ হতে পারে বলেও কিংবদন্তি রয়েছে। কেউ বলেছেন প্রাচীন জনপদ পঞ্চগৌড় এর রাজধানী ছিল পাঁচবিবি। পঞ্চগৌড় বিকৃত হয়ে পঞ্চগৌরীতে এবং পঞ্চগৌরী রূপান্তরিত হয়ে পঞ্চ হতে পাঁচ এবং গৌরী হতে বিবি অর্থাৎ পাঁচবিবি হয়েছে। একজন ঐতিহাসিক বলেছেন পাঞ্চাবিবি নামের একজন বৃদ্ধার জমিতে পাঁচবিবি রেলষ্ট্রেশন স্থাপিত হয়। ফলে রেলষ্ট্রেশনের নাম রাখা হয় পাঁচবিবি এবং সেখান থেকে পাঁচবিবি হয়েছে। নাম করণের ক্ষেত্রে বিতর্ক থাকলেও ইতিহাস পর্যালোচনা করলে দেখা যায় আনুমানিক বাংলা ১১০০ সালে (১৭০০খ্রীঃ) বাগুড়ী (বর্তমান খাসবাগুড়ী) এলাকায় এক মুসলিম দরবেশ এর পর্যায়ক্রমে পাঁচ জন বিবি ছিলেন। তাঁরা প্রত্যেকে ধর্মপরায়ন, কামেল, ও শ্রদ্ধেয়া ছিলেন। পাঁচজন স্ত্রী মৃত্যুবরণ করলে খাসবাগুড়ী ছোট যমুনা এর তীরবর্তী স্থানে তাঁদের পাঁচটি মাজার স্থাপিত হয়। তাঁদের স্মৃতি ও সম্মানার্থে তখনএলাকাবাসী সে স্থানকে ‘পাঁচবিবি দরগাহ’ পরর্বতীতে ‘পাঁচবিবি’ নামে ডাকত। খাসবাগুড়ী স্থানটি এখনও পুরানো পাঁচবিবি নামে সমাধিক পরিচিত। নদীভাঙ্গনের কারণে ১৮৬৮ সালে ১৬ই মার্চ লালবাজার থানা সদর বেল-আমলার লালবাজার স্থান হতে পাঁচবিবি দরগায় তথা পাঁচবিবিতে স্থানান্তর করা হয়। তথন থেকে এর নাম হয় পাঁচবিবি।
উপজেলা শহর ৯টি ওয়ার্ড ও ১৩টি মহলা নিয়ে গঠিত । আয়তন ৫.৮৩ বর্গ কিমি। জনসংখ্যা ২০১০২; পুরুষ ৫২.৩০%,মহিলা ৪৭.৭০%। জনসংখ্যার ঘনত্ব প্রতি বর্গ কিমি ৩৪৪৮জন। শিক্ষার হার ৫২.২%। প্রশাসন পাঁচবিবি থানা সৃষ্টি ১৮৬৮সালে । বর্তমানে এটি উপজেলা । ইউনিয়ন ৮, গ্রাম ২৫৭, মৌজা ২২২, পৌরসভা ১।
জনসংখ্যা ২,৪০,৭৯৭ জন; পুরষ ১,২৩,৯০৯ জন ও মহিলা ১,১৬,৮৮৮ জন।
শিক্ষার গড় হার ৩০.৬%; পুরুষ ৩৮.১%, মহিলা ২২.৭%।
হাইস্কুল পর্যায়ে পাঁচবিবি উপজেলায় প্রথম সারিতে আছে 
পাঁচবিবি এল, বি পাইলট সরকারি উচ্চ বিদ্যালয় ও পাঁচবিবি এন, এম সরকারি বালিকা উচ্চ বিদ্যালয়। পাঁচবিবি উপজেলাতেই নয় বরং জয়পুরহাট জেলার মধ্যে এ দুটি প্রতিষ্ঠান শীর্ষে অবস্থান করছে ৷অধিকাংশ মানুষ কৃষির উপর নির্ভরশীল। বর্তমানে কচু এবং কচুর লতি বিদেশে রপ্তানী হয়|
জয়পুরহাটের পাঁচবিবির কৃতি সন্তান, মুক্তিযুদ্ধের অন্যতম সংগঠক, ভাষা সৈনিক মীর শহীদ মন্ডলের প্রথম মৃত্যুবার্ষিকী আগামী ১০ ই জুলাই। তিনি ১৯৩২ সালের ২২ শে সেপ্টেম্বর তৎকালীন বগুড়া জেলা বর্তমান জয়পুরহাট জেলার পাঁচবিবি উপজেলার বালিঘাটা ইউনিয়নের খাসবাগুরী গ্রামে জন্মগ্রহণ করেন। তাঁর পিতার নাম মৃত: হাতেম আলী মন্ডল ও মাতার নাম নূরন্নাহার। । মৃত্যুর পূর্ব পর্যন্ত তিনি বাংলাদেশ কৃষকলীগের কেন্দ্রীয় কমিটির সদস্য ছিলেন। ইতোপূর্বে তিনি জয়পুরহাট জেলা আওয়ামীলীগের সাবেক সভাপতিরও দায়িত্ব পালন করেছেন। মির শহীদ মন্ডল শুধু জয়পুরহাট নয়, তিনি মৃত্যুর আগে পর্যন্ত উত্তরবঙ্গের কৃষক মেহনতি মানুষের ন্যায় অধিকার প্রতিষ্ঠার লক্ষে আজীবন সংগ্রম, আন্দোলন করে গেছেন।মিরশহীদ মন্ডল ছিলেন নিপীড়িত কৃষক মজুর মধ্যবিত্তসহ সাধারন মানুষের বিশ্বস্থ বন্ধু।ভাষা আন্দোলন ৬ দফা আন্দোলন সহ মুক্তিযুদ্ধে তার ভুমিকা ছিল উজ্জল। উল্লেখ্য ২০১৬ সালের ১০ জুলাই বিকাল ০৪.৩০ ঘটিকায় বার্ধক্য জনিত কারণে ঢাকার সিএমএইচ-এ চিকিৎসাধীন অবস্থায় ভাষা সৈনিক বীর মুক্তিযোদ্ধা মীর শহীদ মন্ডল ইন্তেকাল করেন। মৃত্যুকালে তিনি তিনি ০২ ছেলে ও ০৩ মেয়ে ও অসংখ্য গুনগ্রাহী রেখে গেছেন।
 অবসর প্রাপ্ত ভাইস প্রিন্সিপাল
 মহীপুর সরকারী কলেজ
গায়ক, চিত্রকর
লকমা রাজবাড়ি
জয়পুরহাট জেলার ২২ কিলোমিটার উত্তর-পশ্চিম দিকে পাঁচবিবি উপজেলার কড়িয়া গ্রামে ভারত সীমান্তবর্তী ঐতিহাসিক লকমা রাজবাড়িটি অবস্থিত।কথিত আছে রাজা লক্ষণসেন এই বাড়ি নির্মাণ করেছেন।
পাথরঘাটা
পাঁচবিবি উপজেলা থেকে ৬ কিলোমিটার পূর্বে আটাপুর ইউনিয়নের অন্তর্ভুক্ত উচাই বাজারের পার্শ্ববর্তী এলাকায় অবস্থিত এই পাথরঘাটা।